சவக்குரல்  - ஏனைய கவிதைகள்

* இன்பமாய் இருக்கிறது 
    இந்த தருணம்.! 
 * குப்பைத்தொட்டியில் 
     குடி புகுந்த நாள் முதல் 
    "பிச்சை" என்பதைத்தவிர 
     உச்சரிக்காத என் உதடுகள் 
      ஓய்ந்து கிடப்பதால்.! 
 *  கனவுகளை மட்டுமே 
    சுமந்து திரிந்த 
     என் கரு விழிகள் 
     காலத்திற்கு விடை கொடுத்ததால்.! 
 *  இன்பமாய் இருக்கிறது 
     இந்த தருணம்.! 
 *  உணவளித்தவர்களை 
     உறவுக்காரர்களாய் நினைத்த 
    என் உள்ளம் உறங்க போவதால்.! 
 *  எட்டு வயதில் 
     கல்லறைச் சேரும் 
     கவலை இல்லாததால்.! 
 *  இன்பமாய் இருக்கிறது 
     இந்த தருணம்.! 
 *  எனக்கும் ஒரு சமாதி கொடுக்க 
    அரசாங்கம் இருப்பதால்.! 
 *  வாகனச் சக்கரத்தின் அடியில் 
     நான் வாய் பிளந்து கிடக்கையில் 
    கண்ணீர் சிந்த சில கண்கள் கிடைத்ததால்.! 
 * இன்பமாய் இருக்கிறது 
     இந்த தருணம்.!